સોશિઅલ મીડિયાની આ એક એવી ધાર છે, જે અસ્ત્રાની જેમ વાગી જાય અને થોડી વાર પછી ખબર પડે કે લોહી નીકળ્યું છે. કોઈ પણ બંધનું એલાન આપવામાં આવે ત્યારે તેની પાછળ કોઈ સંસ્થા, સંગઠન, જૂથ, પક્ષ કે વ્યક્તિ હોય છે. હોવી જોઈએ. કોઈને જવાબદાર ઠેરવી શકાય, જેમની પાસે કારણો અને જવાબ માગી શકાય કે બંધ શા માટે તેવું એક સ્થાન હોવું જોઈએ. અનામતનો વિરોધ કરવા માટે અપાયેલું એલાન કોનું હતું? તેમાં જોડાયેલા ઓબીસી એટલે કોણ? ગુજરાતમાં ઓબીસી મંચ છે – અલ્પેશ ઠાકોરનું પણ છે અને એકાદ બીજા પણ હશે – તેમાંથી કયા ઓબીસી મંચે અનામત બંધ કરવાની વાતને સમર્થન આપ્યું છે?